Anugerah Bintang Popular Berita Harian ke-22

Majlis Anugerah Bintang Popular Berita Harian ke-22 diadakan di Arena of Stars, Genting Highlands, pada 12 April 2009 dan disiarkan secara langsung oleh TV3. Pada kali ini, Nabil, bekas juara Raja Lawak musim kedua, menumpaskan Mawi sebagai "Bintang Paling Popular 2008".

Penyampai dan penghibur

Penyampai

Penghibur

Proses pencalonan
Ketika undian pusingan pertama dijalankan, pihak penganjur mengadakan Karnival Anugerah Bintang Popular Berita Harian (ABPBH) 2008 untuk Gaza yang berupa acara jual beli dan lelong di Amcorp Mall pada 31 Januari 2009, yang bertujuan mengumpul dana untuk mangsa-mangsa serangan terhadap Semenanjung Gaza yang berlaku pada akhir tahun 2008. Dilaporkan bahawa hasil kutipan dana mencecah RM64,000, daripada jualan gerai dan cenderamata yang dipamerkan oleh setiap seorang artis, termasuk peluang untuk berduet bersama Faizal Tahir.

Senarai pencalonan akhir Anugerah Bintang Popular 2008 diumumkan di Hotel Palace of the Golden Horses pada 18 Februari 2009, menyaksikan daripada sejumlah 80 artis yang merebut gelaran dalam 16 kategori, 25 daripada mereka merupakan muka baru, termasuk: Stacy, Ayu (OIAM), Aizat, Nubhan, Meet Uncle Hussain, Estranged, gabungan M. Nasir dan Malique, Scha, Liyana Jasmay, Juliana Evans, Nurul Alis, Nabil, Zizan Nin, Noorkhiriah, Ruminah Sidek, Akhil Hayy, Hujan, Lisa Surihani, Ashraf Muslim dan Diana Danielle. Undian pusingan kedua dimulakan dari saat pengumuman hingga 3 April.

Sempena ABP 2008, pihak Berita Harian tidak lupa mengadakan jelajah promosi Anugerah Bintang Popular yang diserikan oleh persembahan calon, di seluruh Malaysia. Kawasan-kawasan yang dikunjungi oleh jelajah ini ialah: The Carnival, Sungai Petani, Kedah (27 Februari); Kompleks Pusat Bandar Pasir Gudang, Johor (8 Mac); Mydin Mall, Kuala Terengganu (13-14 Mac); Kuantan Parade, Kuantan, (21-22 Mac); Batu Pahat Mall, Batu Pahat, Johor (28-29 Mac); dan Klang Parade, Klang, (3–5 April). Sambutan pengunjung di setiap tempat dilaporkan mencecah 5,000 orang.

Permulaan acara
Majlis besar-besaran Anugerah Bintang Popular Berita Harian 2008 diadakan di Arena of Stars, Genting Highlands pada 12 April 2009, menyaksikan persembahan oleh Anita Sarawak dan juara Akademi Fantasia 6, Stacy untuk segmen medley pembukaan persembahan, diikuti segmen medley pop yeh yeh yang menggabungkan kumpulan Kristal, A. Rahman Hassan, L. Ramli dan Jeffrydin; Siti Nurhaliza, Aizat, Diddy, Faizal Tahir, Siti Sarah, Farah Asyikin dan Ayu, selain Jamal Abdillah yang buat julung kalinya beraksi pada anugerah ini. Semua anugerah disampaikan oleh Maya Karin, Nora Danish, Norish Karman, Rozita Che Wan, Ayu Raudhah, Umie Aida, Zizie Ezette, Eizlan Yusof, Amy Mastura, Fizo Omar, AG dan Kieran daripada Hot FM, Saida dan Saerah.

Nabil yang terperanjat dengan pengumuman namanya sebagai juara, dengan tidak sengaja memeluk buah hatinya, Irma Hasmie ketika disiarkan secara langsung.

Pencalonan dan pemenang
Perhatian: Nama pemenang ditebalkan.

Bintang Paling Popular
Nabil
Siti Nurhaliza
Mawi
Aznil Nawawi
Meet Uncle Hussain

Anugerah Pencapaian Sepanjang Hayat
Jamal Abdillah

Pengacara TV Lelaki Popular
AC Mizal
Ally Iskandar
Aznil Nawawi
Faizal Ismail
Faizal Tahir

Pengacara TV Wanita Popular
Abby Fana
Cheryl Samad
Fara Fauzana
Juliana Evans
Nurul Alis

Penyampai Radio Lelaki Popular
AG (Hot FM)
Aznil Nawawi (Era FM)
Faizal Ismail (Hot FM)
Kieran (Hot FM)
Khairil Rashid (Sinar FM)

Penyampai Radio Wanita Popular
Abby Fana (Sinar FM)
Fara Fauzana (Hot FM)
Leeya (Hot FM)
Linda Onn (Sinar FM)
Nana (Era FM)

Artis Komedi Lelaki Popular
AC Mizal
Afdlin Shauki
Nabil
Saiful Apek
Zizan

Artis Komedi Wanita Popular
Amyza Aznan
Kenchana Dewi
Noorkhiriah
Ruminah Sidek
Sheila Mambo

Artis Baru Lelaki Popular
 Aiman
 Fizo Omar
 Nabil
 Nubhan
 Riz

Artis Baru Wanita Popular
 Ayu Damit 
 Lisa Surihani
 Sari Yanti
 Scha
 Stacy

Penyanyi/Artis Nasyid Popular
Aiman
Akhil Hayy
Hijjaz
Rabbani
Raihan

Penyanyi Berkumpulan/Duo Popular
Estranged
The Fabulous Cats
Hujan
M. Nasir & Malique
Meet Uncle Hussain

Penyanyi Lelaki Popular
 Adam
 Aizat
 Amy Search
 Mawi
 Nubhan

Penyanyi Wanita Popular
 Elyana
 Jaclyn Victor
 Mila Jirin 
 Siti Nurhaliza
 Stacy

Pelakon Filem Lelaki Popular
 Farid Kamil
 Que Haidar
 Rosyam Nor
 Rusdi Ramli
 Saiful Apek

Pelakon Filem Wanita Popular
 Erra Fazira
 Liyana Jasmay
 Maya Karin
 Sharifah Amani
 Vanida Imran

Pelakon TV Lelaki Popular
 Aaron Aziz
 Aqasha
 Ashraf Muslim
 Fahrin Ahmad
 Rosyam Nor

Pelakon TV Wanita Popular
 Abby Abadi
 Diana Danielle
 Dynas Mokhtar
 Fasha Sandha
 Rita Rudaini

Rujukan

Pautan luar
Senarai Berita ABP 2009 
Anugerah Bintang Popular Berita Harian 

2009